
REFERAT

privind aprobarea procedurii de lucru pentru îndeplinirea protocolului de cooperare nr. 665/15.11.2011-23733/26.10.2011 în vederea realizării proiectului "Trafic management şi supraveghere video", cod SMIS 40398, finanţat în cadrul Programului Operaţional Regional 2007-2013, Axa prioritară 1. - "Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - "Planuri integrate de dezvoltare urbană", Sub-domeniul: "Poli de creştere"

Proiectul “Trafic management şi supraveghere video” este inclus în Planul Integrat de Dezvoltare al Polului de Creştere Timişoara şi se încadrează în obiectivul Dezvoltarea unei infrastructuri tehnice integrate, complexe şi flexibile, politica Interconectarea teritorială şi creşterea accesibilităţii polului, programul Asigurarea mobilităţii şi securităţii în trafic. 
Este cunoscut faptul că transportul rutier şi pietonal în Municipiul Timişoara cu impact atât asupra cetăţenilor municipiului cât şi asupra celor din arealul de influenţă, este afectat de diferite incidente/ambuteiaje, atât datorită numărului mare de vehicule, dar şi datorită insuficientelor amenajări pe diferite zone ale infrastructurii rutiere.

Obiectivul general al proiectului vizează îmbunătăţirea fluxului rutier si a siguranţei rutiere  în Municipiul Timişoara prin implementarea unui sistem cu control adaptiv de management al traficului urban şi supraveghere video care să permită atingerea următoarelor obiective specifice:

· Modernizarea şi extinderea sistemului de semaforizare; 

· Dotarea zonelor identificate cu risc de infracţionalitate sau zone rutiere periculoase cu un număr de 230 echipamente noi de supraveghere;

· Îmbunătăţirea condiţiilor de siguranţă rutieră în Municipiul Timişoara;

· Creşterea siguranţei cetăţenilor în spaţiul public, datorită unui sistem modern, operativ şi totodată discret de supraveghere video;

· Crearea unui Centru de Comandă şi Control unic, pentru coordonarea activităţilor de management trafic şi supraveghere video care să răspundă cerinţelor viitoare de dezvoltare a municipiului Timişoara;

· Reducerea timpului de deplasare în oraş şi implicit a consumului de combustibil şi a emisiilor de noxe;

· Creşterea încrederii, satisfacţiei călătorilor pentru transportul în comun şi implicit creşterea numărului de persoane care utilizează mijloacele de transport în comun;

· Creşterea siguranţei cetăţenilor şi reducerea ratei criminalităţii;
· Furnizarea de informaţii participanţilor la trafic despre condiţiile de trafic curente anterior pornirii şi în timpul deplasării acestora, pentru ca ei să poată adapta durata deplasării, modul de deplasare şi selecţia rutei dorite în funcţie de condiţiile de trafic actuale; 

· Creşterea disciplinei în trafic şi aderarea la legislaţia cu privire la trafic, în scopul îmbunătăţirii siguranţei vehiculelor şi autovehiculelor în trafic. 
În acest sens, prin HCLMT nr. 98/14.09.2012 a fost aprobat proiectul complex de investiţii "Trafic management şi supraveghere video", documentaţia tehnico-economică şi analiza cost-beneficiu, precum şi cheltuielile legate de proiect ce revin municipiului Timişoara, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - "Sprijinirea dezvoltării durabile a oraşelor-poli urbani de creştere", Domeniul major de intervenţie 1.1. - "Planuri integrate de dezvoltare urbană", Sub-domeniul: "Poli de creştere"
Întrucât la depunerea proiectului, a fost adoptată OUG nr. 117/2011, prin care se prevedea constituirea infrastructurii comune de comunicaţii electronice a statului, iar ca integrator tehnic a fost desemnat Serviciul de Telecomunicaţii Speciale(STS), Primăria Municipiului Timişoara a avut soluţia unică de a colabora cu STS pentru implementarea acestuia.

Drept urmare, a fost semnat Protocolul de Cooperare nr. 665/15.11.2011-23733/26.10.2011, între Municipiul Timişoara şi Serviciul de Telecomunicaţii Speciale, prelungit ulterior prin Actul Adiţional nr. 1 înregistrat la PMT prin SC2012-2319/24.01.2012 şi la Seriviciul de Telecomunicaţii speciale sub nr. 88/26.01.2012.

Ulterior, însă, OUG nr. 117/2011 a fost respinsă prin Legea nr. 139/2012, motiv pentru care Primăria Municipiului Timişoara a solicitat lămuriri la ADR Vest cu privire la corectitudinea menţinerii Protocolului de colaborare cu STS. 

ADR Vest s-a adresat la rândul său Ministerului Dezvoltării Regionale şi Administraţiei Publice, iar răspunsul M.D.R.A.P, cu nr. de înregistrare 17930/24.04.2013, a fost în sensul menţinerii colaborării cu STS pentru realizarea şi operarea sistemului de supreveghere video aferent proiectului.

În vederea realizării Protocolul de Cooperare nr. nr. 665/15.11.2011-23733/26.10.2011, este necesară elaborarea unei proceduri de lucru pentru stabilirea cadrului de cooperare dintre Primăria Municipiului Timişoara şi Serviciul de Telecomunicaţii Speciale.

Drept urmare, propunem spre aprobare procedura de lucru pentru îndeplinirea protocolului de cooperare nr. 665/15.11.2011-23733/26.10.2011 în vederea realizării proiectului "Trafic management şi supraveghere video", finanţat în cadrul Programului Operaţional Regional 2007-2013, Axa prioritară 1. - "Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - "Planuri integrate de dezvoltare urbană", Sub-domeniul: "Poli de creştere", conform contractului de finanţare nr. 3620 semnat la data de 29.01.2013.
Având în vedere cele menţionate mai sus, precum şi prevederile art. 6 din Procedura de lucru, propunem spre aprobare următoarele:

- procedura de lucru pentru îndeplinirea protocolului de cooperare nr. 665/15.11.2011-23733/26.10.2011, în vederea realizării proiectului "Trafic management şi supraveghere video", finanţat în cadrul Programului Operaţional Regional 2007-2013, Axa prioritară 1. - "Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - "Planuri integrate de dezvoltare urbană", Sub-domeniul: "Poli de creştere", conform Anexei;
- împuternicirea Primarului Municipiului Timişoara în vederea semnării procedurii şi a oricăror acte adiţionale ulterioare.

